生，连年累月，痿黄、疾恼，苦楚万端，是病人者先世业报。以是真言于病者前，一、二、三日每日高声诵此真言一千零八十遍，则得除灭宿业病障。若为鬼挠，魂识闷乱、失音不语，持真言者加持手一百零八遍，摩扪头面，以手按于心上额上，加持一千零八十遍，则得除瘥。摩诃迦罗神作病恼者，亦能治遣。若诸鬼神魍魉之病，加持五色线索，一百零八结，系其病者腰、臂、项上，则便除瘥。若诸疟病，加持白线索一百零八结，系头、项上，及加持衣着，即令除瘥。